b'\n_START_ARTICLE_\nBekkelaget (Stange)\n_START_PARAGRAPH_\nBekkelaget er et tettsted i Ottestad i Stange kommune i Hedmark. Bekkelaget f\xc3\xb8lger bebyggelsesmessig fylkesvei 222, som var den tidligere ferdsels\xc3\xa5ren (E6) mellom Oslo og Hamar. Stedet ligger cirka 4 kilometer s\xc3\xb8r for Hamar sentrum, og er adskilt fra Hamar tettsted av \xc3\x85kersvika, som krysses av Stangebrua. Bekkelaget hadde 6\xc2\xa0347 innbyggere per 1. januar 2017, og er Hedmarks femte st\xc3\xb8rste tettsted m\xc3\xa5lt etter innbyggertall. _NEWLINE_Frem til 2013 regnet SSB Bekkelaget som en del av tettstedet Hamar, men en justering av tettstedsavgrensingen f\xc3\xb8rte til at de skilte ut Bekkelaget fra Hamar.'